### **Fisk**



*Friskfanget Torsk, Christiansø, oktober 2005.*

Østersøen har en lav saltholdighed, og en række fiskearter der normalt er almindelige i de danske farvande findes derfor ikke her. Efter storme kan vandets salt- og iltindhold dog stige, og i sådanne perioder kan nogle af de mere krævende arter derfor optræde her. Listen over fisk ved Ertholmene er med ret stor sikkerhed ikke komplet, og feltstationen hører gerne om andre observationer, ikke mindst fordi der siden 2013 ikke længere findes erhvervsfiskere på Ertholmene.

**Flodlampret** *Lampreta fluviatilis*  
*Sjælden gæst.*

**Ål** *Anguilla anguilla*  
*Almindelig.*

**Sild** *Clupea harengus*  
*Almindelig, tidligere meget almindelig og dengang vigtig for det lokale fiskeri.*

**Stavsild** *Alosa fallax*  
*Fanges af og til nær øerne.*

**Brisling** *Sprattus sprattus*  
*Meget talrig og det vigtigste byttedyr for alkene og lomvierne, samt for rovfiskene torsk og laks.*

**Laks** *Salmo salar*  
*Almindelig lidt væk fra kysten, og tidligere en vigtig art for det lokale erhvervsfiskeri.*

**Havørred** *Salmo trutta*  
*Almindelig.*

**Regnbueørred** *Oncorhynchos mykiss*  
*Fanges af og til nær øerne; en amerikansk art som er udsat.*

**Torsk** *Gadus morhua*  
*Meget almindelig, og tidligere den vigtigste art for det lokale fiskeri.*

**Kuller** *Melanogrammus aeglefinus*  
*Fanges af og til nær øerne.*

**Hvilling** *Merlangius merlangus*  
*Fanges af og til nær øerne.*

**Sej** *Pollachius virens*  
*Fangedes tidligere - frem til 1980erne - af og til ved øerne, men er nu vist helt forsvundet.*

**Kulmule** *Merluccius merluccius*  
*Sjælden gæst.*

**Hornfisk** *Belone belone*  
*Ret almindelig på trækket forår og efterår.*

**Trepigget Hundestejle** *Gasterosteus aculeatus*  
*Nogle år meget almindelig med store stimer i havnen.*

**Ulk** *Myoxocephalus scorpius*  
*Ret almindelig.*

**Stenbider** *Cyclopterus lumpus*  
*Fanges sjældent nær øerne.*

**Ålekvabbe** *Zoarces viviparus*  
*Tidligere almindelig, men tilsyneladende mere fåtallig nu.*

**Tobis** *Ammodytes sp.*  
*Nogle år ret almindelig ved øerne, andre år fåtallig eller fraværende.*

**Sortkutling** *Gobius niger*  
*Ret almindelig.*

**Makrel** *Scomber scombrus*  
*Træffes af og til nær øerne, nogle gange ret store individer.*

**Pighvar** *Psetta maxima*  
*Fanges ikun sjældent nær øerne.*

**Ising** *Limanda limanda*  
*Fanges ikun sjældent nær øerne.*

**Rødspætte** *Pleuronectes platessa*  
*Nogle år almindelig nær øerne, andre år fåtallig.*

**Skrubbe** *Platichtys flesus*  
*Meget almindelig.*

**Gedde** *Esox lucius*  
*Sås tidligere regelmæssigt i havet, nu meget sjælden.*

**Karusse** *Carassius carassius*  
*Forekommer til tider almindeligt i dammene på Christiansø.*

**Aborre** *Perca fluviatilis*  
*Meget sjælden gæst i havet.*



*Laks på 11 kg fanget ud for Christiansø, april 2015*